stanford-oval/wikipedia huggingface dataset:
Animals (שיר של מרטין גריקס)
הערות שוליים

↑  Ryan Mac, Teenage Animal: Why Martin Garrix Is The Fastest-Rising Star in EDM, Forbes (באנגלית)
↑  Gold Skies - EP by Martin Garrix (באנגלית אמריקאית), 2014-07-08, נבדק ב-2018-09-25
↑  Official Singles Chart Top 100 | Official Charts Company, www.officialcharts.com (באנגלית)
↑  "Martin Garrix Chart History". Billboard. נבדק ב-2018-09-25.
↑  Animals - Martin Garrix | Songs, Reviews, Credits | AllMusic, AllMusic
↑  "Gold & Platinum - RIAA". RIAA (באנגלית אמריקאית). נבדק ב-2018-09-25.
↑  https://www.bpi.co.uk
↑  GoproFuzion (2014-01-15), animals ringtone, נבדק ב-2018-09-25
↑  Animals, נבדק ב-2018-09-25
1 2  Spinnin' Records (2013-06-17), Martin Garrix - Animals (Official Video), נבדק ב-2018-09-25
↑  YouTube - Most Viewed Music Videos of All Time, kworb.net
↑  http://www.aria.com.au/pages/aria-charts-accreditations-singles-2014.htm, www.aria.com.au (באנגלית)
↑  FIMI - Certificazioni - FIMI, www.fimi.it (באיטלקית)
↑  "Gold & Platinum - RIAA". RIAA (באנגלית אמריקאית). נבדק ב-2018-09-25.
↑  ultratop.be - ULTRATOP BELGIAN CHARTS, ultratop.be
↑  bpi
↑  Bundesverband Musikindustrie, BVMI | Datenbank, www.musikindustrie.de (בגרמנית)
↑  Home | IFPI, www.ifpi.dk (באנגלית)
↑  IFPI, ifpi.no (ב־)
↑  https://nztop40.co.nz
↑  "Gold/Platinum - Music Canada". Music Canada (באנגלית אמריקאית). נבדק ב-2018-09-25.
↑  www.sverigetopplistan.se - Artikeldata, www.sverigetopplistan.se
↑  Home | IFPI, www.ifpi.dk (באנגלית)
↑  Promusicae - Productores de Música de España, www.promusicae.es (בספרדית)
↑  Animals - Single by Martin Garrix (בAustralian English), 2013-06-17, נבדק ב-2018-09-25
↑  iTunes, Apple (באנגלית)
↑  itunes.apple.com
↑  itunes.apple.com
↑  Animals (Remixes) - EP by Martin Garrix (באנגלית בריטית), 2013-01-01, נבדק ב-2018-09-25
↑  itunes.apple.com
| --- | --- |
בקרת זהויות :  MusicBrainz release group: d0443288-94a3-4141-a266-c99d58491ce2
שנות ה-50 של המאה ה-14

שנות ה-50 של המאה ה-14 היו העשור השישי של המאה ה-14, החלו ב-1 בינואר 1350 והסתיימו ב-31 בדצמבר 1359.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

29 באוגוסט 1350 – קרב ימי לס אפניולס סו מר - הצי האנגלי מנצח את הצי הקסטילי
1350 – חידוש מלחמת מאה השנים - פלישת אנגליה לצרפת.
1351 – הטורקים חוצים בפעם הראשונה את המצרים ופולשים לאירופה.
1352 – צבא עות'מאני חוצה את בוספורוס ופולש לאירופה
אירועים בולטים בעולם > מלחמה ופוליטיקה > סכסוכים לאומיים ואזוריים

1351 – החלשות של שושלת המונגולית בסין - מרד הסרט האדום.
1355 – פרעות בטולדו: כ-1000 יהודים נטבחו.
יוני 1358 – תחילת מרד "ז'קריה" של החקלאיים הצרפתים.
אירועים בולטים בעולם > מלחמה ופוליטיקה > אירועים פוליטיים משמעותיים

1 במאי 1350 – ציריך מצטרפת לקונפדרצית שווייץ
18 בדצמבר 1352 – אינוקנטיוס השישי אפיפיור ה-198 לאחר מות קלמנס השישי
3 במרץ 1353 – ברן מצטרפת לקונפדרצית שווייץ
28 ביולי 1353 – אנה סבידניקה מוכתרת כמלכת בוהמיה
1356 – הקמה רשמית של ברית ערי הנזה.
1356 – העברת בירת האימפריה העות'מאנית לאדירנה.
19 בספטמבר 1356 – ז'אן השני, מלך צרפת מובס בקרב פואטייה ונופל בשבי האנגלי
1356 – חלק גדול של הפירמידה הגדולה של גיזה מפורק לבניית מסגדים ומבצרים בקהיר.
1357 – דייוויד השני, מלך סקוטלנד, שוחרר על ידי האנגלים מהשבי.
18 בפברואר 1358 – נחתם הסכם זאדר בו ויתרה ונציה על שטחיה במזרח הים האדריאטי
27 ביוני 1358 – הוקמה רפובליקת דוברובניק
1359 – ברלין מצטרפת לברית ערי הנזה.
1359 – משתנה הסולטאן של האימפריה העות'מאנית מאורחן הראשון למוראד הראשון.
1359 – דמיטרי דונסקוי מתמנה לנסיך מוסקבה.
כלכלה

פרק זה לוקה בחסר. אנא תרמו לוויקיפדיה ו.
1352 – הקמת Corpus Christi College באוניברסיטת קיימברידג'
1359 - הקמת חברת הסוחרים ההרפתקנים האנגלים (אנ'), שהייתה הגרסה המוקדמת ביותר למודל חברות הצ'ארטר (אנ'), שפועלות כמונופולים של סחר או קולוניזציה מטעם ממשלות. עם זאת, בשלב זה החברה קרובה יותר למודל ארגוני הגילדות
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
18 באוקטובר 1356 – רעידת אדמה בבזל, שווייץ
מדע וטכנולוגיה

פרק זה לוקה בחסר. אנא תרמו לוויקיפדיה ו.
1356 – גילוי המספר משוכלל החמישי.
1357 – השפעת מזוהה כמחלה.
ממצאים ראשוניים לשימוש בנשקים מבוססי אבק שריפה באירופה.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

1357 – מונחת אבן היסוד של גשר קארל בפראג.
תרבות פופולרית > ספרות

1353 – הסתימה כתיבת דקאמרון על ידי ג'ובאני בוקאצ'ו.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  חברת צ'ארטר, באתר אנציקלופדיה בריטניקה
↑  chartered companies, The Columbia Encyclopedia
↑  David Edwards, Changes in warfare in the 16th and 17th centuries - a ‘military revolution’?, משרד ההגנה של אוסטרליה, ‏22/07/2019
| עשורים במאה ה-14 |
| --- | --- | --- |
|  | << • 1300–1309 • 1310–1319 • 1320–1329 • 1330–1339 • 1340–1349 • 1350–1359 • 1360–1369 • 1370–1379 • 1380–1389 • 1390–1399 • >> |  |
| --- | --- |
בקרת זהויות :  KulturNav: 4467878f-6fc4-48bf-bf8d-e2e49ef9cad1
אוניאו דשפורטיבה דה לייריה

אוניאו דשפורטיבה דה לייריה (בפורטוגזית: União Desportiva de Leiria) הוא מועדון כדורגל פורטוגזי מהעיר לייריה. מועדון הכדורגל, שהוקם בשנת 1966 הוא המועדון הצעיר ביותר שהשתתף בליגה הפורטוגזית הבכירה בזמנו. הקבוצה משחקת באצטדיון על שם ד"ר מגליאש פסואה, המכיל כ-24,000 מקומות.
בשנים בהן שיחקה בליגה הבכירה הייתה לייריה ידועה כאחת מקבוצות מרכז הטבלה העליונה והצמרת, אם כי במיקום שאיננו מאיים על שלוש הגדולות בכדורגל הפורטוגזי-פורטו, ספורטינג ובנפיקה, והיא הגיעה מספר פעמים למשחקי גביע האינטרטוטו וגביע אופ"א. עם זאת, בעונת 2007/2008 ירדה הקבוצה לליגה הפורטוגזית השנייה. לאחר עונה אחת בלבד, סיימה הקבוצה במקום השני ושבה אל הליגה הבכירה. יריבותיה הגדולות של לייריה הן ביירה מאר, נאבאל ואקדמיקה דה קוימברה, המשחקות כולן באותו אזור גאוגרפי בפורטוגל ביחד עם לייריה.
בעונת 2011/2012 הייתה הקבוצה בקשיים כלכליים קשים, ואף לא שילמה משכורות לשחקנים. בעקבות זאת התירו רוב השחקנים את חוזיהם עם המועדון ועזבו. ב-29 באפריל 2012, לאחר שרוב השחקנים עזבו, נותרו בסגל רק שמונה שחקנים אשר שיחקו במשחק נגד סי די פיירנס, כשהמשחק הסתיים בתבוסה 4-0. עד סיום העונה שיחקה הקבוצה עם סגל מלא רק לאחר הבאת שחקנים מקבוצת הנוער. בעקבות הקשיים הכלכליים, ירדה הקבוצה בסיום העונה אוטומטית לליגה הפורטוגזית השלישית. ב-28 ביוני 2013 הוכרזה הקבוצה כפושטת רגל לאחר שלא יכלה להחזיר חוב של יותר מ-3.6 מיליון דולר. הקבוצה השנייה של המועדון, ששיחקה בליגות האזוריות, הפכה לקבוצה הבכירה בעקבות פירוקה של הקבוצה הראשונה. כיום, משחקת הקבוצה בליגה הפורטוגזית השלישית.
הישגים

הליגה הפורטוגזית: מקום חמישי - 2000/01, 2002/03
הגביע הפורטוגזי: סגנית - 2002/03
הסופר-קאפ הפורטוגזי: סגנית - 2002/03
הליגה הפורטוגזית השנייה: אלופה - 1997/98
הסגונדה דיוויזאו: אלופה (מחוז המרכז) - 1978/79, 1980/81
גביע אופ"א: סיבוב ראשון - 2003/04, 2007/08
גביע האינטרטוטו: אלופה - 2007/08, סגנית 2005/06, 2004/05
הופעות באירופה

הקבוצה שיחקה לראשונה בתולדותיה במפעל אירופי בשנת 1995 כאשר שיחקה בגביע האינטרטוטו, אז הוגרלה בשלב הבתים המוקדם מול קבוצות טון פנטרה מויילס, הירנביין ההולנדית, בקשקסאבה אלורה ההונגרית ונסטבד בולדקלאב הדנית וסיימה לבסוף במקום השני עם מאזן של שני ניצחונות ושתי תוצאות תיקו ללא הפסד אחד אך לא עברה לסיבוב הבא והודחה מהמפעל.
בעונת 2002 שיחקה הקבוצה בגביע האינטרטוטו, אז הפסידה בסיבוב הראשון לקבוצת לבדיה טאלין האסטונית. בעונת 2003/2004 הגיעה הקבוצה למוקדמות גביע אופ"א, אז גברה בסיבוב הראשון על קבוצת קולריין מצפון אירלנד אך הפסידה בסיבוב השני לקבוצת מולדה הנורווגית. בעונת 2004 שיחקה הקבוצה בגביע האינטרטוטו וגברה על קבוצת שיניק ירוסלאבל הרוסית. בחצי הגמר עברה את קבוצת גנט הבלגית עד שהפסידה בגמר לליל הצרפתית.
בעונת 2005 שיחקה הקבוצה בגביע האינטרטוטו, אז הפסידה בסיבוב השלישי לקבוצת המבורג הגרמנית. בעונת 2007 שיחקה הקבוצה בגביע האינטרטוטו וגברה בסיבוב השלישי על קבוצת היידוק קולה הקרואטית וכתוצאה מכך זכתה בכרטיס לסיבוב השני המוקדם של גביע אופ"א בעונת 2007/2008. בסיבוב השני המוקדם של גביע אופ"א פגשה הקבוצה בקבוצת הישראלית מכבי נתניה ולאחר תיקו מאופס בלייריה ניצחה הקבוצה הפורטוגלית 1-0 באצטדיון קריית אליעזר משער של החלוץ סרג' נ'גאל בדקה ה-85 ששלח את הקבוצה לסיבוב הראשון של גביע אופ"א בו פגשה הקבוצה בקבוצת באייר לברקוזן הגרמנית, לה היא הפסידה בסופו של דבר.
אצטדיון

האצטדיון על שם ד"ר מגליאש פסואה נבנה בשנת 2003 לקראת יורו 2004 אשר התקיים בפורטוגל. הוא אירח במהלך היורו שני משחקים: התיקו המאופס בין שווייץ וקרואטיה ואת המשחק בין צרפת לקרואטיה שנגמר בתיקו 2-2 בשלב הבתים. כמו כן, האצטדיון אירח את גמר הגביע הפורטוגזי בשנת 2006 בין פורטו וויטוריה סטובאל, וב-2007 בין פורטו לספורטינג ליסבון. האצטדיון מכיל 23,164 מקומות.
שחקנים מפורסמים בעבר ובהווה

פורטוגל הוגו אלמיידה
צ'ילה מנואל איטורה
סלובניה יאן אובלאק
פורטוגל ז'ואאו פאולו אנדרדה
פורטוגל נונו ואלנטה
ברזיל דרליי
ברזיל הלטון
קמרון רודולף דואלה
צרפת מאלי אליון טורה
קמרון סרג' נ'גאל
מאמנים מפורסמים

פורטוגל ז'וזה מוריניו
פורטוגל מנואל ז'וזה דה ז'זוש
Alors on danse

Alors on danse (בעברית: ולכן אנו רוקדים) הוא שיר של הראפר הבלגי סטרומאה. השיר יצא לאור ב-26 בספטמבר 2009 בבלגיה ובפברואר 2010 יצא בשאר אירופה. השיר הגיע למקום הראשון בבלגיה, אלבניה, אוסטריה, בולגריה, צ'כיה, דנמרק, פינלנד, צרפת, גרמניה, יוון, איטליה, לוקסמבורג, הולנד, פולין, רומניה, רוסיה, סלובקיה, שווייץ וטורקיה והגיע גם למקום הראשון באירופה הוט 100. השיר זכה להצלחה גם בצפון אמריקה, שכן ב-1 באפריל 2010, יצא בקנדה, והושמע בקוויבק בתחנות הרדיו NRJ ברחבי המחוז, כמו גם ב-CKOI-FM. ארבעה חודשים לאחר היציאה האירופית, נמכרו כמעט מיליון עותקים ברחבי העולם. השיר כיכב 57 שבועות במצעד הסינגלים הגרמני, מה שהפך אותו לשיר ה-40 ששהה שנה אחת או יותר במצעד הזה והשיר ה-31 שהושמע לתקופת הזמן הארוכה ביותר. לפי המיזם הבינלאומי לקידום מוזיקה צרפתית, Francophonie Diffusion, השיר היה הסינגל הצרפתי המושמע ביותר ברחבי העולם בשנת 2010. נכון ליולי 2014, זה היה הסינגל ה-83 הנמכר ביותר במאה ה-21 בצרפת, עם 334,000 יחידות שנמכרו.
וידאו קליפ

סטרומאה וג'רום גויוט ביימו את קליפ הווידאו של הסינגל. בתחילת הסרטון יושב במשרדו גבר (בגילומו של סטרומאה). תשוש לאחר יום עבודה מתיש הוא עוזב את המשרד, בדרכו למעלית מנהלו רודף אחריו ומביא לו מסמכי עבודה. בצאתו מן המעלית המסמכים מתפזרים לאחר שמתנגש בשני בחורים בדרכו. בהגיעו לדלת ביתו, רץ ילדו לחבק אותו אך זה נלקח ממנו במהירות על ידי האם. ממשיך הוא ללכת ברחוב, ובזמן שהוא עושה זאת הומלס גונב לו את המעיל. לאחר מכן אדם אותו הוא פוגש ברחוב, מכר ככל הנראה, לוקח אותו לפאב. בהתחלה נראה שהוא לא נהנה, אבל ככל שהוא נעשה שיכור יותר הוא מתחיל לשיר על במה קטנה וצובר קהל המריע לו. לאחר הופעתו הוא מתעלף, ומוחזר יום למחרת על ידי אלמוני, ככל הנראה הבוס שלו, מהפאב לשולחן המשרד.
הקליפ והשיר מציגים שגרה שוחקת ומעגליות בחיים. שורת המפתח בשיר, כמו כן שם השיר, "ולכן אנו רוקדים", מציגה את פתרונו של סטרומאה שהוא לקבל את המעגליות ולהשלים איתה. הקליפ צבר 350 מיליון צפיות באתר יוטיוב.
כיסויים ורמיקסים

בשנת 2010 המנחה הישראלי יפתח קרזנר (יפתי) הוציא גרסת כיסוי לשיר בשם "על אורנה דץ", תחת שם הבמה "שליפתי".
פיטבול הוציא גרסת כיסוי לשיר תחת השם "Guantanamera". הזמרת האמריקאית לומידי הוציאה גרסת כיסוי לשיר יחד עם הראפר צ'ייס מנהטן במרץ 2010. די ג'יי פטרו פניוטי הוציא רמיקס אינסטרומנטלי במאי 2010. קניה וסט וגילבר פורטה הוציאו רמיקס יחד באוגוסט 2010.
ביולי 2018, קבוצת סקסופוניסטים (בהנהגת הסולן סטפן מרסייה) ביצעה עיבוד לשיר בפארק סינקטנייר בבריסל עבור מנהיגי העולם שהשתתפו בוועידת נאט"ו. במאי 2019, הרמיקס של Dubdogz שוחרר רשמית תחת חברת התקליטים מיוזיקל פרידום. השיר מופיע בפרק העונה השישית של 100 בפרק "הבשורה של ג'וזפין".
British DJs and producers Joel Corry and Jax Jones sampled the song in their 2021 track "Out Out" featuring English singer Charli XCX and American rapper Saweetie.
באוגוסט 2021, התקליטנים והמפיקים הבריטיים ג'ואל קורי וג'קס ג'ונס סימפלו את השיר בשירם "Out Out" בכיכוב הזמרת האנגלית צ'ארלי XCX והראפרית האמריקאית סוויטי.
רשימת השמעה

| תקליטור סינגל> מס' | תקליטור סינגל> שם | תקליטור סינגל> משך | תקליטור סינגל>  | תקליטור סינגל>  | תקליטור סינגל>  | תקליטור סינגל>  | תקליטור סינגל>  | תקליטור סינגל>  | תקליטור סינגל>  |
| --- | --- | --- | --- | --- | --- | --- | --- | --- | --- |
| 1. | Alors on danse (גרסת רדיו)  | 3:28 |  |  |  |  |  |  |  |
| 2. | Alors on danse (גרסה מוארכת)  | 4:18 |  |  |  |  |  |  |  |
| תקליטור סינגל - פרומו 1> מס' | תקליטור סינגל - פרומו 1> שם | תקליטור סינגל - פרומו 1> משך | תקליטור סינגל - פרומו 1>  | תקליטור סינגל - פרומו 1>  | תקליטור סינגל - פרומו 1>  | תקליטור סינגל - פרומו 1>  | תקליטור סינגל - פרומו 1>  | תקליטור סינגל - פרומו 1>  | תקליטור סינגל - פרומו 1>  |
| --- | --- | --- | --- | --- | --- | --- | --- | --- | --- |
| 1. | Alors on danse  | 3:28 |  |  |  |  |  |  |  |
| תקליטור סינגל - פרומו 2> מס' | תקליטור סינגל - פרומו 2> שם | תקליטור סינגל - פרומו 2> משך | תקליטור סינגל - פרומו 2>  | תקליטור סינגל - פרומו 2>  | תקליטור סינגל - פרומו 2>  | תקליטור סינגל - פרומו 2>  | תקליטור סינגל - פרומו 2>  | תקליטור סינגל - פרומו 2>  | תקליטור סינגל - פרומו 2>  |
| --- | --- | --- | --- | --- | --- | --- | --- | --- | --- |
| 1. | Alors on danse (רמיקס)  | 2:51 |  |  |  |  |  |  |  |
| iTunes – EP (הממלכה המאוחדת)> מס' | iTunes – EP (הממלכה המאוחדת)> שם | iTunes – EP (הממלכה המאוחדת)> משך | iTunes – EP (הממלכה המאוחדת)>  | iTunes – EP (הממלכה המאוחדת)>  | iTunes – EP (הממלכה המאוחדת)>  | iTunes – EP (הממלכה המאוחדת)>  | iTunes – EP (הממלכה המאוחדת)>  | iTunes – EP (הממלכה המאוחדת)>  | iTunes – EP (הממלכה המאוחדת)>  |
| --- | --- | --- | --- | --- | --- | --- | --- | --- | --- |
| 1. | Alors on danse (באירוח קניה וסט וגילבר פורטה)  | 3:34 |  |  |  |  |  |  |  |
| 2. | Alors on danse (באירוח אריק האסלה)  | 3:28 |  |  |  |  |  |  |  |
| 3. | Alors on danse (רמיקס סולו)  | 4:10 |  |  |  |  |  |  |  |
| 4. | Alors on danse (רמיקס סולו דאב)  | 4:09 |  |  |  |  |  |  |  |
| 5. | Alors on danse (רמיקס מוגלי)  | 6:25 |  |  |  |  |  |  |  |
מיקומי שיא

|   ‏‏‏  מצעדים שבועיים (2010-14)> מדינה |   ‏‏‏  מצעדים שבועיים (2010-14)> מצעד |   ‏‏‏  מצעדים שבועיים (2010-14)> מיקום שיא |   ‏‏‏  מצעדים שבועיים (2010-14)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 79 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 22 |  |
|  בולגריה | BAMP | 1 |  |
|  גרמניה | GfK – טופ 100 | 1 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 29 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד הדאנס הבריטי | 5 |  |
|  הממלכה המאוחדת | מצעד הדאנס/מיקס שואו איירפליי | 19 |  |
|  ולוניה | אולטראטופ 40 | 1 |  |
|  יוון | IFPI Greece | 1 |  |
|  ישראל | מדיה פורסט ישראל | 4 |  |
|  לוקסמבורג | בילבורד | 1 |  |
|  נורווגיה | VG-lista | 12 |  |
|  סלובקיה | ČNS IFPI | 1 |  |
|  ספרד | PROMUSICAE | 9 |  |
|  סקוטלנד | מצעד הסינגלים הסקוטי | 22 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 1 |  |
|  צרפת | SNEP | 1 |  |
|  קנדה | קנדה הוט 100 | 46 |  |
|  רומניה | מצעד השירים הרומני | 1 |  |
|  רומניה | מצעד השירים הרומני (השמעות טלוויזיה) | 1 |  |
|  רוסיה | טופ-היט | 1 |  |
|  שוודיה | סוורייטופליסטן | 2 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אירופה | אירופה הוט 100 | 5 |  |
|  איטליה | מצעד הסינגלים האיטלקי | 7 |  |
|  גרמניה | GfK – טופ 100 | 7 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 188 |  |
|  ולוניה | אולטראטופ 40 | 2 |  |
|  ספרד | PROMUSICAE | 40 |  |
|  פלנדריה | אולטראטופ 50 | 1 |  |
|  צרפת | SNEP | 3 |  |
|  רומניה | מצעד השירים הרומני | 7 |  |
|  רוסיה | טופ-היט | 11 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 5 |  |
נתוני מכירות

| מקום | תארים | מכירות |
| --- | --- | --- |
| בלגיה (BEA) | פלטינה ×3 | 60,000 |
| קנדה (Music Canada) | פלטינה ×4 | 320,000 |
| דנמרק (IFPI Danmark) | פלטינה ×2 | 180,000 |
| צרפת (SNEP) | יהלום | 858,900 |
| גרמניה (BVMI) | זהב ×7 | 1,050,000 |
| איטליה (FIMI) | פלטינה ×2 | 140,000 |
| הולנד (NVPI) | פלטינה | 20,000 |
| רוסיה (NFPF) (רינגטונים) | פלטינה ×3 | 600,000 |
| ספרד (PROMUSICAE) | זהב | 20,000 |
| שווייץ (IFPI Switzerland) | פלטינה ×2 | 40,000 |
| שוודיה (GLF) | זהב | 10,000 |
| הממלכה המאוחדת (BPI) | זהב | 400,000 |
| ארצות הברית (RIAA) | זהב | 500,000 |
| מקום | תארים | מכירות |
| --- | --- | --- |
| בלגיה (BEA) | פלטינה 3× | 60,000* |
| דנמרק (IFPI Denmark) | פלטינה | 30,000^ |
| צרפת (SNEP) | יהלום | 858,900 |
| גרמניה (BVMI) | זהב 5× | 750,000 |
| איטליה (FIMI) | פלטינה 2× | 140,000 |
| הולנד (NVPI) | פלטינה | 20,000^ |
| ספרד (PROMUSICAE) | זהב | 20,000* |
| שווייץ (IFPI Switzerland) | פלטינה 2× | 40,000^ |
| שוודיה (GLF) | זהב | 10,000 |
| בריטניה (BPI) | זהב | 400,000 |
| ארצות הברית (RIAA) | זהב | 500,000 |
רינגטון
| רוסיה (NFPF) | פלטינה 3× | 600,000* |
* מכירות בלבד ^ הזרמת מדיה ומשלוחים בלבד  מכירות + הזרמת מדיה בלבד
הערות שוליים

↑  "Dauerbrenner Top 100 Auswertung (ab Monat 06/1959)". Chartsurfer.de. אורכב מ-המקור ב-13 בדצמבר 2010. נבדק ב-2012-06-07. {{cite web}}:  (עזרה)
↑  "The Yearly Airplay Charts: 2010". Francophonie Diffusion. אורכב מ-המקור ב-2 באפריל 2015. נבדק ב-2013-01-14. {{cite web}}:  (עזרה)
↑  "Top 100 des singles les plus vendus du millénaire en France, épisode 2 (90-81)". Chartsinfrance. 19 ביולי 2014. נבדק ב-2015-03-15. {{cite web}}:  (עזרה)
1 2  Stromae - Alors On Danse (Official Music Video), נבדק ב-2022-09-26
↑  Jacobo, Julia (2018-07-11). "Aerial dancer suspended by balloons; saxophonists perform at NATO opening ceremony".
↑  Wilken, Selina (4 ביוני 2019). "'The 100' season 6, episode 5 review: Prime by Prime". Hypable. נבדק ב-6 ביוני 2019. {{cite web}}:  (עזרה)
| סטרומאה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Cheese • Racine carrée • Multitude |  |
| אלבומי וידאו | Racine carrée Live |  |
| סינגלים | "Up Saw Liz" • "Alors on danse" • "Te Quiero" • "House'llelujah" • "Peace or Violence" • "Je cours" • "Papaoutai" • "Formidable" • "Tous les mêmes" • "Ta fête" • "Ave Cesaria" • "Meltdown" • "Carmen" • "Défiler" • "Santé" • "L'enfer" |  |
| השתתפות בסינגלים | "La pluie" |  |
סואו"ד

סואו"ד או בשמה המלא המערכת המאוחדת לעיבוד נתונים על האויב (רוסית:СОУД; Система объединенного учета данных о противнике) היא המקבילה הרוסית לאשלון.
היסטוריה

החלטה על הקמת המערכת התקבלה ב-1977 בתקופת המלחמה הקרה והייתה משותפת לכל מדינות ברית ורשה, היא החלה לפעול ב-1979 לקראת אולימפיאדת 1980 במוסקבה. במערכת עשו שימוש שירותי הביון של צ'כוסלובקיה, בולגריה, רומניה, וייטנאם, קובה, מונגוליה, פולין והונגריה. בתקופה הסובייטית המינהל ה-16 בקג"ב ומינהל 6 בגר"ו הסובייטי הפעילו את המערכת, כיום המערכת מופעלת בידי פס"ב, שירות האבטחה הפדרלי וגר"ו.
תשתיות

בשונה מאשלון, סואו"ד הייתה מערכת חשאית מאוד שהתפרסמה במערב, בעקבות פרסומו של עריק הקג"ב, אולג גורדייבסקי. המערכת הכילה שני מרכזי מחשבים גדולים: הראשון במוסקבה, השני  - במזרח גרמניה. המערכת עבדה עד 1989, אז בעקבות איחוד גרמניה מרכז המחשבים הפך לרכוש של שירות הביון הפדרלי של גרמניה. בעקבות איבוד המחשב, המערכת איבדה חלק משמעותי מיכולותיה. אולם, הרשויות הרוסיות היו נחושות לשקם את המערכת; בתחילת שנות ה-90 שרידי מערכת סואו"ד הוקמו מחדש ונוסדה מערכת ביון רוסית חדשה, נבנו תחנות חדשות והתחנות הישנות שוקמו ושופצו. אחת מתחנות ההאזנה שהייתה נושא לחיכוכים בין האמריקנים לרוסים, הייתה התחנה בלורדס, קובה. במהלך כל שנות ה-90 התוכנית הופעלה על ידי פאפס"י - הסוכנות הפדרלית לתקשורת ממשלתית. המערכת מכילה שורת מתקני האזנה ברחבי העולם, כמו מתקן האזנה בקובה ובווייטנאם. עד שנת 2000 היה קיים הסכם בין רוסיה לקובה על אחזקת המתקן אך בשנת 2001 הבסיס בקובה נסגר וכל העובדים הרוסים פונו.
ראו גם

אשלון - המערכת המערבית המקבילה, המופעלת על ידי ארצות הברית, הממלכה המאוחדת, קנדה, אוסטרליה וניו זילנד.
פרנצ'לון - המערכת הצרפתית המקבילה.
מתקן המודיעין לורדס
המערכת לפעולות חקירה מבצעיות
הערות שוליים

↑   עופר אדרת, אולג גורדייבסקי: סיפורו של אחד המרגלים החשובים בהיסטוריה, באתר הארץ, 19 בספטמבר 2019
אטילה אברהם

אטילה אבּרהם (בהונגרית: Ábrahám Attila;‏ קאפובאר, 29 באפריל 1967) הוא אלוף אולימפי בקיאקים, מנהל ספורט מוביל.
קורות חיים

מאז 1977, הוא התחרה בקיאקים עבור Rába ETO, מאז 1985 עבור Budapesti Honvéd, ומ-1995 עד 1996 עבור MTV SE. בין 1985 לבין 1996 היה חבר בנבחרת הונגריה. הוא השיג את הצלחתו הגדולה ביותר באולימפיאדת סיאול (1988), שם זכה באליפות אולימפית ב-1000 מטר כחבר ברביעיית הקיאקים שהורכבה מאטילה אברהם, פרנץ צ'יפש, ז'ולט דיולאי ושאנדור הודושי. במהלך הקריירה הספורטיבית שלו, הוא זכה גם בשתי מדליות אולימפיות נוספות ובחמישה תוארי אליפות עולם.
ב-1991 הוא הפך למורה במכללה להכשרת מורים דיולה יוהאס בסגד, וב-1999 קיבל דוקטור במשפטים באוניברסיטת יוזף אטילה בסגד.
בין השנים 1997–2004 היה נשיא איגוד הספורטאים למלחמה בסמים
בין השנים 2003–2004 היה נשיא האיגוד הלאומי של מועדוני כושר ובריאות,
מ-2001 עד 2004 היה נשיא הקרן למען פיתוח תרבות אורח החיים ההונגרית.
בשנת 1998 הפך לחבר נשיאות איגוד הקיאק-קאנו, בה היה אחראי על העניינים הבינלאומיים, לימים היה חבר בוועדת האישור וההעברה. לאחר פרישתו עבד גם ככתב טלוויזיה.
מ-7 באוקטובר 2004 הוא היה נשיא לשכת הספורט הלאומית עד יולי 2006, אז הופסק תפקידו, בתפקיד זה היה מזכיר מדיני (סגן שר) בתפקיד האחראי לענייני ספורט.
בפברואר 2012 הוא הפך למזכיר הכללי של איגוד הקיאק-קנו ההונגרי. הוא כיהן בתפקיד זה עד אוגוסט 2014.
מ-1 בספטמבר 2014, הוא היועץ המשפטי, מנהל העסקים ובעלים משותף של "אקדמיית הכושר".
משפחתו
אשתו היא מורה, מנהלת ובעלים משותף של האקדמיה לכושר (Fitness Akadémia). יש להם שלושה ילדים. בנו הבכור, מאתה (Máté) (1995), הפך לאחד ממנהיגי תנועות המחאה של בתי הספר התיכוניים בדצמבר 2012.
תוצאותיו בספורט

אלוף אולימפי (קיאק רביעייה, 1000 מטר - 1988)
אולימפי מקום 2 (קיאק רביעייה 1000 מטר - 1992)
אולימפי מקום 3 (קיאק זוגי 500 מטר - 1988)
אלוף עולם חמש פעמים (קיאק זוגי 10,000 מטר - 1989, 1993; קיאק רביעייה 1,000 מטר - 1989, 1990, 1991)
אלוף עולם שלוש פעמים זוגי. (קיאק ארבע 500 מטר: 1991 ; קיאק 1000 מטר - 1993, 1995)
אליפות עולם מקום 3 (קיאק רביעייה 500 מטר - 1990)
זוכה האוניברסיאדה (קיאק רביעייה 1000 מטר: 1987)
17 פעמים אלוף הונגריה (קיאק זוגי 10,000 מטר: 1986, 1988, 1990, 1993; קיאק זוגי 1,000 מטר: 1988; קיאק זוגי 500 מטר: 1986, 1988, 1987, 1991, 1993, 1995, קיאק רביעייה 500 מטר: 1990, 1993, 1995 קיאק רביעייה 200 מטר: 1993)
לקריאה נוספת

Ábrahám Attila profilja a Nemzetközi Olimpiai Bizottság oldalán (באנגלית)
Ábrahám Attila profilja az Olympedia oldalán (באנגלית)
Ki Kicsoda 2004 – מסת"ב 9638634502
Révai új lexikona I. (A–Baj). Főszerk. Kollega Tarsoly István. Szekszárd: Babits. 1996. ISBN 963-901-595-4
Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN ללא)
Ábrahám Attila profilja a Magyar Olimpiai Bizottság oldalán
Profilja az Olimpiai adatbázisban (באנגלית)
הערות שוליים

↑  "Olimpiai bajnok lett a kajak-kenu szövetség főtitkára". telesport.hu. 2012-02-14.
↑  "Kajak-kenu: lemondott főtitkári tisztségéről Ábrahám Attila". nemzetisport.hu. 2014-08-04.
↑  "Ábrahám Attila Dr". fitness.hu. 2015-04-22.
↑  "Ábrahám Júlia Dr". fitness.hu. 2015-04-22. אורכב מ-המקור ב-2015-07-21.
↑  "Megmondófiú". nol.hu. 2012-12-19.
סאלו או 120 ימי סדום

| --- | --- |

כרזת הסרט
 מבוסס על:  120 הימים של סדום 
 בימוי:  פייר פאולו פאזוליני 
 הופק בידי:  אלברטו גרימלדי 
 תסריט:  פייר פאולו פאזוליני, סרג'יו סיטי
 עריכה:  נינו ברגאלי 
 שחקנים ראשיים:  פאולו בונאצ'לי, קטרינה בורטו, פרנקו מרלי
 מוזיקה:  אניו מוריקונה 
 צילום:  טונינו דלי קולי 
 מדינה:  צרפת, איטליה 
 חברת הפקה:  יונייטד ארטיסטס 
 חברה מפיצה:  יונייטד ארטיסטס  מטרו גולדווין מאייר (DVD)
 שיטת הפצה:  וידאו על פי דרישה 
 הקרנת בכורה:  22 בנובמבר 1975 (פסטיבל הסרטים פריס)
 משך הקרנה:  116 דקות
 שפת הסרט:  איטלקית
 סוגה:  אימה, ניצול
 מקום התרחשות:  איטליה 
 תקופת התרחשות:  1944 
 דף הסרט ב־IMDb
 
סאלו, או מאה ועשרים ימי סדום (באיטלקית: Salò o le 120 giornate di Sodoma), הידוע בשמו המקוצר סאלו, הוא סרט קולנוע איטלקי מ-1975, אשר נכתב ובוים על ידי הבמאי האיטלקי פייר פאולו פאזוליני, בשיתוף עם פופי אוואטי, אך ללא שניתן לאחרון מִזְכֶּה (קרדיט) על כך. הסרט מבוסס על הספר "120 הימים של סדום" מאת המרקיז דה סאד, ומציג אלימות קיצונית, סאדיזם, מאזוכיזם וסטיות מיניות באופן גרפי עד כדי כך שנאסר להקרנה בכמה מדינות במשך שנים רבות. הסרט היה סרטו האחרון של פאזוליני, שנרצח כשלושה שבועות לפני יציאתו של הסרט לאקרנים.